钦定古今图书集成/历象汇编/岁功典/第072卷 > 中秋二首 李俊民
## 钦定古今图书集成/历象汇编/岁功典/第072卷 > 中秋二首 李俊民

露下天街一气凉，月明不复被云妨。正当金帝行《秋
令》，疑是银河洗夜光。鲛室影寒珠有泪，蟾宫风散桂
飘香。席间醉客忙归去，独共三人尽此觞。

共对青天好举觞，从前三五是寻常。一年佳节秋将
半，万里清晖夜未央。才向缺时舒窈窕，欲从盈后敛
光芒。姮娥曾得《长生药》，我欲停杯问此方。